CELEX: 62020CA0243
Language: sl
Date: 2021-12-21 00:00:00
Title: Zadeva C-243/20: Sodba Sodišča (šesti senat) z dne 21. decembra 2021 (predlog za sprejetje predhodne odločbe Polymeles Protodikeio Athinon – Grčija) – DP, SG/Trapeza Peiraios AE (Predhodno odločanje – Varstvo potrošnikov – Direktiva 93/13/EGS – Nepošteni pogoji – Člen 1(2) – Pogodbeni pogoji, ki temeljijo na obveznih zakonih ali predpisih – Izključitev s področja uporabe te direktive – Posojilo, odplačljivo v tuji valuti – Pogoj, ki temelji na dispozitivni nacionalni določbi – Vpliv neobstoja prenosa tega člena 1(2) – Člen 3(1) in člen 4(1) – Nadzor nad nepoštenostjo pogoja – Člen 8 – Sprejetje ali ohranitev nacionalnih določb, ki zagotavljajo višjo raven varstva potrošnikov – Medsebojno razmerje med temi različnimi določbami Direktive 93/13)

21.2.2022   
            
            
               SL
            
            
               Uradni list Evropske unije
            
            
               C 84/12
            
         
      Sodba Sodišča (šesti senat) z dne 21. decembra 2021 (predlog za sprejetje predhodne odločbe Polymeles Protodikeio Athinon – Grčija) – DP, SG/Trapeza Peiraios AE
      (Zadeva C-243/20) (1)
      
      (Predhodno odločanje - Varstvo potrošnikov - Direktiva 93/13/EGS - Nepošteni pogoji - Člen 1(2) - Pogodbeni pogoji, ki temeljijo na obveznih zakonih ali predpisih - Izključitev s področja uporabe te direktive - Posojilo, odplačljivo v tuji valuti - Pogoj, ki temelji na dispozitivni nacionalni določbi - Vpliv neobstoja prenosa tega člena 1(2) - Člen 3(1) in člen 4(1) - Nadzor nad nepoštenostjo pogoja - Člen 8 - Sprejetje ali ohranitev nacionalnih določb, ki zagotavljajo višjo raven varstva potrošnikov - Medsebojno razmerje med temi različnimi določbami Direktive 93/13)
      (2022/C 84/13)
      Jezik postopka: grščina
      
         Predložitveno sodišče
      
      Polymeles Protodikeio Athinon
      
         Stranke v postopku v glavni stvari
      
      
         Tožeči stranki: DP, SG
      
         Tožena stranka: Trapeza Peiraios AE
      
         Izrek
      
      
                  1.
               
               
                  Člen 1(2) Direktive Sveta 93/13/EGS z dne 5. aprila 1993 o nepoštenih pogojih v potrošniških pogodbah je treba razlagati tako, da s področja uporabe te direktive izključuje pogoj, vključen v pogodbo, sklenjeno med prodajalcem ali ponudnikom in potrošnikom, ki temelji na dispozitivni nacionalni zakonski ali podzakonski določbi, kar pomeni, da se ta pogoj praviloma uporablja, če med strankama ni bil sklenjen drugačen dogovor, tudi če se stranki o navedenem pogoju nista dogovorili posamično.
               
            
                  2.
               
               
                  Člen 1(2) Direktive 93/13 je treba razlagati tako, da so pogoji iz tega člena 1(2) izključeni s področja uporabe te direktive, čeprav navedena določba ni bila formalno prenesena v pravni red države članice, in da v takem primeru sodišča te države članice ne morejo šteti, da je bil navedeni člen 1(2) posredno vključen v nacionalno pravo s prenosom člena 3(1) in člena 4(1) te direktive.
               
            
                  3.
               
               
                  Člen 8 Direktive 93/13 je treba razlagati tako, da ne nasprotuje sprejetju ali ohranitvi določb nacionalnega prava, katerih učinek je uporaba sistema varstva potrošnikov iz te direktive za pogoje iz člena 1(2) te direktive.
               
            
         (1)  UL C 271, 17.8.2020.